Kompetents

Lp. Transpordiameti esindaja 26.08.2025

AJUTISE MAHASÕIDU TAOTLUS

Seoses Rail Balticu ehitustöödega Kangru-Saku lõigus taotleme ajutise lisamahasõidu rajamise õigust Kangru ristmiku lähistele (asukoht on toodud lisatud skeemil ja aerofotol).

**1. Ajutise mahasõidu otstarve**

Ajutine mahasõit rajatakse ehitustööde edukaks läbiviimiseks. Mahasõidu kaudu tagatakse ligipääs:

* tugiseina ehitustööde teostamiseks,
* Rail Balticu muldekeha rajamiseks vajaliku ehitustehnika ja materjalide liikumiseks.

**2. Kasutusaeg**

Mahasõit võetakse kasutusele koheselt pärast loa väljastamist. Kavandatav kasutusaeg on kuni oktoobri/novembri lõpuni 2025, mil tugimüür on valminud, siis taotleme luba olemasoleva kasutamiseks ja likvideerime uue.

**3. Konstruktsioon**

Ajutise mahasõidu rajamiseks eemaldatakse teelaiuses võsa ning vajadusel õhuke kiht kasvupinnast. Täiteks kasutatakse objektil olemasolevaid materjale, eesmärgiga tagada ehitustehnika liikumiseks sobiv kandevõime. Eraldi püsivat konstruktsiooni ei rajata.

**4. Raieloa vajadus**

Mahasõidu rajamise käigus eemaldatakse ainult võsa. Üle 8 cm tüvepaksusega puid antud asukohas ei esine. Lisaks on teostatud päring RMK-le, kellele kuulub sisemaa osa maast. RMK on oma nõusoleku andnud.

**5. Meetmed riigitee puhtuse tagamiseks**

Et vältida pori ja pinnase sattumist riigiteele, rakendame järgmisi abinõusid:

* Mahasõidu lõik (ca 25 m enne riigiteed) kaetakse jämedast killustikust kihiga, mis puhastab masinate rattad enne riigiteele jõudmist.
* Lisahooldus: teeme igapäevast teeäärte ja riigitee puhtuse kontrolli. Vajadusel kasutatakse harja ja veega pesemist ka päevasel ajal, mitte ainult õhtuti.
* Kui killustiku kate ei osutu piisavaks, kaalume täiendava rattapesupunkti rajamist objekti sees enne mahasõitu.

**6. TRAMi tingimuste täitmine**

Ajutise mahasõidu rajamisel ja kasutamisel lähtume Transpordiameti seatud tingimustest:

* Ehitusseadustik: järgime 8. peatüki „Ehitise kaitsevöönd“ nõudeid (§ 70–72).
* Kooskõlastamine: enne mahasõidu rajamist kooskõlastame tegevused ja projekti TRAMiga. Sõlmime ajutise ristumiskoha ehitamise lepingu, kus fikseeritakse tegevused ja tingimused.
* Liikluskorraldusvahendid: kui on ette nähtud LK-vahendite paigaldus, kooskõlastame need TRAMiga ning koostame joonised.
* Täiendavalt paigaldatakse mahasõidu juurde liiklusmärk 686 „Eriotstarbeline tee“, mis tähistab ajutist juurdepääsu ehitustehnikale.
* Muude liikluskorraldusvahendite osas lähtume kehtivast skeemist ning vajadusel kooskõlastame täiendavad muudatused TRAMiga.
* Massveod: planeerime massveod olemasolevate mahasõitude kaudu, vajadusel kooskõlastame LK-vahendite paigalduse (piirkiiruse reguleerimine, möödasõidukeeld jms).
* Keskkonnanõuded: arvestame KMH aruandest tulenevate keskkonnamõjude leevendamise nõuetega (ehituslubade kõrvaltingimused).
* Kangru liiklussõlm: leppime eraldi kirjalikult kokku TRAM lepingu töövõtjaga tingimused, mille alusel tööd teostatakse.
* Liiklusskeemid: lähtume Kangru liiklussõlme kehtivatest ja perspektiivsetest skeemidest.
* Liikluskoormuse piirangud: T15 ja 11115 lõikudel ei teostata tööde käigus selliseid tegevusi, mis takistaksid märgatavalt liiklust tööpäeviti kell 7.30–9.30 ja 16.00–18.00 ning pühapäeviti kell 18.00–21.00 (suvisel ajal).

**7. Oleku taastamine**

Pärast ajutise mahasõidu kasutamise lõpetamist taastatakse ala esialgsesse seisukorda.

**8. Skeemid**

Aerial view of a road and buildings

AI-generated content may be incorrect.

Joonis Asukoha skeem (kaardirakendus)

Aerial view of a road and a forest

AI-generated content may be incorrect.

Joonis Asukoha skeem (aerofoto)

Lugupidamisega

(allkirjastatud digitaalselt)

Jane-Ly Tammekivi

Objektijuht